open-index/open-wikipedia-markdown huggingface dataset:
1999 m. LFF III lyga

**1999 m. Lietuvos III futbolo lyga** – ketvirtosios pakopos futbolo pirmenybės, vykusios Lietuvoje 1999 m. vasarą–rudenį. Turnyras vyko atskirose zonose.

## Rezultatai
### Kauno zona
#### Kauno miestas

|}

#### Finalas

|}

### Marijampolės zona

Nugalėjo ŽSM komanda.

|}

## Šaltiniai
Oskaras už geriausią metų filmą

**Oskaras už geriausią metų filmą** () – apdovanojimas, nuo 1929 m. teikiamas Kino meno ir mokslo akademijos (AMPAS) už geriausią metų filmą. Šis apdovanojimas skiriamas filmo prodiuseriams ir yra vienintelė kategorija, kurioje kiekvienas Akademijos narys gali siūlyti savo kandidatūrą ir balsuoti galutiniame balsavime. Geriausio filmo apdovanojimas tradiciškai įteikiamas vakaro pabaigoje ir laikomas prestižiškiausiu ceremonijos apdovanojimu.

## Istorija

1929 m. vykusioje pirmojoje „Oskarų“ teikimo ceremonijoje (1927 ir 1928 m. sukurtiems filmams) buvo dvi kategorijos apdovanojimų, kurių kiekviena buvo laikoma svarbiausiu vakaro apdovanojimu: „Išskirtinis filmas“ ir „Unikalus ir meniškas filmas“; pirmąją kategoriją laimėjo epinis filmas „Sparnai“, o antrąją – meninis filmas „Saulėlydis“. Abiem apdovanojimais buvo siekiama pagerbti skirtingus ir vienodai svarbius aukščiausios kokybės filmų kūrimo aspektus.

Kitais metais Akademija atsisakė unikalaus ir meniško filmo apdovanojimo, atgaline data nusprendusi, kad „Sparnų“ pelnytas apdovanojimas yra aukščiausias galimas apdovanojimas.

Iki 1950 m. šis apdovanojimas buvo įteikiamas prodiuserinės įmonės atstovui. Tais metais protokolas buvo pakeistas ir apdovanojimas įteikiamas visiems prodiuseriams. Ši taisyklė pakeista 1999 m., kai apdovanojimą priėmė penki filmo „Įsimylėjęs Šekspyras“ prodiuseriai, ir nustatyta, kad apdovanojimą gali priimti ne daugiau kaip trys prodiuseriai.

2009 m. birželio 24 d. AMPAS paskelbė, kad nuo 82-ųjų „Oskarų“ apdovanojimų geriausio filmo kategorijoje nominuojamų filmų skaičius bus padidintas nuo penkių iki dešimties.
## Laimėtojai ir kandidatai
### 1920-ieji

### 1930-ieji

### 1940-ieji

### 1950-ieji

### 1960-ieji

### 1970-ieji

### 1980-ieji

### 1990-ieji

### 2000-ieji

### 2010-ieji

### 2020-ieji

## Pastabos

## Išnašos
I. liga žen

**I. liga žen** arba **moterų Pirma lyga** – aukščiausias moterų Čekijos futbolo lygos divizionas. 

Čempionatą organizuoja Čekijos futbolo federacija. Čempionės patenka į UEFA moterų čempionų lygos turnyrą.

## Istorija
Pirmoji moterų futbolo lyga buvo įkurta 1993 m., o ankstesniais metais vyko bendras Čekoslovakijos čempionatas, kuriame varžėsi stipriausios Čekijos ir Slovakijos komandos.

## Formatas

Vyksta pagal formatą ruduo–pavasaris. Prasideda rudenį ir baigiasi pavasarį.

Pirmame etape varžosi visos aštuonios komandos, o vėliau lyga skeliama pusiau. Pirmos keturios ekipos kovoja dėl apdovanojimų, o silpnųjų grupėje vyksta kova dėl išlikimo lygoje.

## Dalyvės
Dalyvių skaičius kito. Ankstesniais metais varžėsi dvylika komandų, o vėliau skaičius sumažėjo iki dešimties. Galiausiai, iki aštuonių. 

## Sezonai

### I etapas

### Galutinė lentelė

## Čempionės ir prizininkės

## Taip pat skaitykite
* Čekijos I futbolo lyga

## Šaltiniai

## Nuorodos
* Oficiali svetainė 
* SOCCERWAY
* RSSSF duomenų bazė
Dvi rugsėjo savaitės

**Dvi rugsėjo savaitės** () – 1967 m. sukurtas filmas, kuriame pagrindinį vaidmenį atliko Brigitte Bardot.

Filmo garso takelyje skamba dvi dainos anglų kalba, kurias įrašė David Gilmour, vėliau prisijungęs prie grupės „Pink Floyd“.

## Turinys

Modelis Cecilija palieka savo mylimąjį Filipą Prancūzijoje ir dviems savaitėms išvyksta dirbti į Londoną. Čia ji susipažįsta ir įsimyli jaunuolį vardu  Vincentas. Buvimo kartu laikui einant į pabaigą, Cecilija turi apsispręsti, su kuriuo iš jaunuolių ji nori toliau būti kartu.

## Pagrindiniai aktoriai
: *Aktorius – vaidmuo*
* Brigitte Bardot – Cecilija
* Laurent Terzieff – Vincentas
* Jean Rochefort – Filipas
* Georgina Ward – Patricija
* Michael Sarne – Dikinsonas 

## Šaltiniai
Karimas (filmas)

**Karimas** () – 2021 m. Italijoje sukurtas trileris.

## Turinys

Po eilės metų, praleistų kariaujant Sirijoje, specialiųjų pajėgų agentas Karimas grįžta namo, į Italiją. Tačiau čia jis pasirodo ne kaip pareigūnas, o kaip teroristas, kurio tikslas – prasiskverbti į šalyje veikiančią islamistų grupuotę ir padėti ją sunaikinti. 

## Pagrindiniai aktoriai
: *Aktorius – vaidmuo*
* Mohamed Zouaoui – Karimas
* Valentina Cervi – Gala
* Stella Egitto – Airisė
* Fabio Fulco – Hasanas 

## Apdovanojimai
* Beverly Hills filmų festivalis (nominacija) – geriausias režisierius 
* Castelli Romani filmų festivalis – geriausias aktorius (M. Zouaoui)

## Šaltiniai
Seselė (filmas)

**Seselė** () – 1975 m. Italijoje sukurta komedija.

## Turinys

Pagyvenęs vyno daryklos savininkas Leonidas Botačinas patyrė širdies smūgį svetimaudamas su kita moterimi. Jo artimieji, norintys kuo greičiau paveldėti vyninę ir jau radę jai pirkėją, laukia kuo greitesnės jo mirties. Iš gydytojo sužinojęs, kad antrasis širdies smūgis greičiausiai būtų mirtinas, Leonido žentas Benitas nusamdo savo naująją meilužę Aną, kad ši taptų šio slauge. Benitas tikisi, kad Leonidą sujaudins Anos grožis ir šis patirs taip giminaičių trokštamą širdies smūgį.

Nepaisant Benito lūkesčių, Ana puikiai rūpinasi Leonidu, šis pasveiksta ir galiausiai ją veda. Medaus mėnesio metu Leonidą ištinka širdies smūgis ir šis miršta, visą turtą palikęs Anai.

## Pagrindiniai aktoriai
: *Aktorius – vaidmuo*
* Ursula Andress – Ana
* Jack Palance – Ponas Kičas
* Luciana Paluzzi – Žiuli Skarpa
* Duilio Del Prete – Benitas
* Mario Pisu – Leonidas Botačinas
* Daniele Vargas – Gustavas 
* Lino Toffolo – Džovanis
* Carla Romanelli – Toska
* Marina Confalone – Italija 

## Šaltiniai
Helėnas

**Helėnas** () – graikų mitologijos personažas, Tesalijos valdovas, helėnų (graikų) protėvis. Tėvai – Deukalionas ir Pira, anot vienos versijos, Dzeusas. Su nimfa Orseide susilaukė sūnų Eolo, Doro ir Ksuto.

Helėno vardas – Heladės (Graikijos) eponimas, o jo sūnūs ir anūkai – pagrindinių graikų genčių eponimai. Teigiama, kad etiologinis mitas apie Helėną pabrėžia bendrą graikų genčių kilmę.

## Išnašos
Pavadinimas

**Pavadinimas** – žodis, išorinio stebėtojo vartojamas asmens, daikto, vietos ar kitų dalykų identifikavimui. Pavadinimas gali identifikuoti daiktų klasę ar kategoriją arba vieną daiktą, tiek bendrai, tiek tam tikrame kontekste. Asmenvardis identifikuoja konkretų žmogų. Konkretaus subjekto pavadinimas kartais vadinamas savivardžiu, tokiu atveju, kai jį sudaro tik vienas žodis, vadinamas tikriniu daiktavardžiu. Kiti daiktavardžiai vadinami bendriniais. Pavadinimas gali būti suteiktas asmeniui (vardas), vietai ar daiktui; pavyzdžiui, tėvai gali suteikti savo vaikui vardą, mokslininkas gali suteikti elementui pavadinimą.

Lietuvių k. žodis kilęs iš būdvardžio *pa-vadinti*.

Lietuvoje pavadinimų teikimas yra kalbinės politikos dalis. Lietuvoje registruotų įmonių, organizacijų ir įstaigų pavadinimus reglamentuoja „Nutarimas dėl įmonių, įstaigų ir organizacijų simbolinių pavadinimų darymo taisyklių patvirtinimo“.

## Pavadinimų suteikimo konvencijos
Pavadinimų suteikimo konvencija – tai sutartų, nustatytų ar visuotinai priimtų standartų, normų, socialinių normų ar kriterijų visuma dalykams pavadinti.
* Astronomijoje – astronominių objektų vardinimo nomenklatūra
* Biologijoje – binarinė nomenklatūra
* Chemijoje – cheminė nomenklatūra
* Klasikinėje literatūroje – romėnų vardų sudarymo taisyklės
* Programavime – identifikatorių pavadinimų suteikimo tvarka
* Kompiuterių tinkluose – kompiuterių pavadinimų schemos
* Planetologijoje – planetų nomenklatūra
* Apskritai moksluose – sisteminiai pavadinimai įvairiems dalykams ir reiškiniams

## Pavadinimų pavadinimai
Pavadinimus ir vardinimą tyrinėja mokslo šaka onomastika. Žemiau pateikti pavadinimų pavadinimai pagal kategoriją.

## Šaltiniai
1-oji Oskarų teikimo ceremonija

**1-oji Oskarų teikimo ceremonija** – JAV Kino meno ir mokslo akademijos (AMPAS) organizuotas renginys, skirtas apdovanoti ir pagerbti filmus, sukurtus nuo 1927 m. rugpjūčio 1 d. iki 1928 m. liepos 31 d. Ceremoniją vedė tuometis Akademijos prezidentas Daglasas Ferbanksas. Ceremonija įvyko 1929 m. gegužės 16 d. surengus privačią vakarienę Holivudo Ruzvelto viešbutyje Los Andžele, Kalifornijoje. Bilietai kainavo 5 JAV dolerius (85 JAV dolerius 2022 m. kainomis). Renginys truko 15 minučių, į jį susirinko 270 dalyvių. Tai vienintelė Akademijos organizuota apdovanojimų ceremonija, netransliuota nei per radiją, nei per televiziją.

Pirmosios Oskarų teikimo ceremonijos metu Akademija įteikė Akademijos apdovanojimus dvylikai kategorijų (vėliau šnekamojoje kalboje paplito pavadinimas „Oskarai“, ši vardinimo tradicija paplito ir lietuvių kalboje). Nugalėtojai buvo paskelbti likus trims mėnesiams iki ceremonijos. Kai kuriose nominacijose nebuvo nurodytas konkretus filmas, pvz., Ralfas Hameras ir Nadžentas Sloteris buvo nominuoti už inžinerinius efektus. Ši kategorija buvo atmesta jau kitais metais (kartu su nominacijomis už unikalią ir menišką juostą, geriausią komedijos režisierių ir geriausio pavadinimo parašymą). Skirtingai nei vėlesnėse ceremonijose, aktorius galėjo būti apdovanotas už vaidybą keliuose filmuose: Ėmilis Janingsas buvo pripažintas geriausiu aktoriumi už vaidmenis filmuose „Kūno pagundos“ ir „Paskutinis įsakymas“, o geriausios aktorės apdovanojimą pelniusi Dženet Geinor šį įvertinimą gavo už tris filmus. Čarlis Čaplinas ir broliai Varneriai gavo garbės apdovanojimus. Janingsas, Šveicarijoje gimęs ir Berlyne išgarsėjęs aktorius, buvo iš anksto informuotas apie savo pergalę. Nusifotografavęs su savo statulėlėmis jis neilgai trukus grįžo į Vokietiją.

Tarp pagrindinių ceremonijos nugalėtojų buvo „Septintasis dangus“ ir „Saulėtekis“, pelnę po tris apdovanojimus (pastarasis Oskarą pelnė ir už unikalią ir menišką juostą), o „Sparnai“ pelnė du, įskaitant geriausią metų filmą. Kitais metais akademija atsisakė unikalios ir meniškos kino juostos kategorijos ir atgaline data nusprendė, kad „Sparnų“ laimėtas apdovanojimas buvo svariausias.

## Šaltiniai
FC Problema

**Vilniaus „FC Problema“** – Lietuvos futbolo klubas iš Vilniaus.

## Istorija

Klubas susikūrė 2023 m. pradžioje ir debiutavo SFL lygoje.

## Sezonai
### [[SFL]] varžybos

|}

## Šaltiniai

## Nuorodos
* SFL informacija
* Facebook.com
Amerikietiškas skaitalas

**Amerikietiškas skaitalas** () – 2023 m. amerikiečių komedinė drama, kurią režisavo Cord Jefferson. Filme vaidina Jeffrey Wright, Tracee Ellis Ross, Issa Rae, Sterling K. Brown, John Ortiz, Erika Alexander, Leslie Uggams, Adam Brody ir Keith David. Jame pasakojama apie rašytoją, kuris išleidžia stereotipinių „juodaodžių knygų“ satyrą, tačiau elitas ją supainioja su rimta literatūra.

Filmo premjera įvyko 2023 m. rugsėjo 8 d. Tarptautiniame Toronto kino festivalyje, kur jis laimėjo žiūrovų prizą.

Jis sulaukė teigiamų atsiliepimų ir uždirbo 18,9 mln. dolerių. Amerikos kino institutas „Amerikietišką skaitalą“ pripažino vienu iš 10 geriausių 2023 m. filmų, jis sulaukė daugybės apdovanojimų ir buvo nominuotas „Oskarui“ už geriausią metų filmą 96-uosiuose „Oskarų“ apdovanojimuose.

## Vaidmenys

: *Aktorius – veikėjas*

* Jeffrey Wright – *Dr. Thelonious "Monk" Ellison*
* Tracee Ellis Ross – *Dr. Lisa Ellison*
* Issa Rae – *Sintara Golden*
* Sterling K. Brown – *Dr. Clifford "Cliff" Ellison*
* John Ortiz – *Arthur*
* Erika Alexander – *Coraline*
* Leslie Uggams – *Agnes Ellison*
* Adam Brody – *Wiley*
* Keith David – *Willy*
* Okieriete Onaodowan – *Van Go Jenkins*
* Myra Lucretia Taylor – *Lorraine*
* Raymond Anthony Thomas – *Maynard*
* Miriam Shor – *Paula Baderman*
* Michael Cyril Creighton – *John Bosco*
* J. C. MacKenzie – *Carl Brunt*
* Patrick Fischler – *Mandel*
* Ryan Richard Doyle – *Ned*

## Filmo gamyba
2022 m. lapkričio 10 d. buvo pranešta, kad Jeffrey Wright vaidins dar neįvardytame filme, sukurtame pagal Percival Everett romaną. Vėliau paskelbta, kad Cord Jefferson adaptuos romaną ir tai bus jo režisūrinis debiutas. Filmas baigtas filmuoti gruodžio pradžioje Bostone, filmavimo aikštelėje buvo taikomos COVID-19 saugos priemonės. Tą patį mėnesį „Orion Pictures“ įsigijo filmo platinimo visame pasaulyje teises. 2023 m. liepą, paskelbus apie pasaulinę premjerą, pranešta, kad filmo pavadinimas bus „American Fiction“.

## Atsiliepimai
### Kritikai
Recenzijų suvestinėje „Rotten Tomatoes“ 94 % iš 246 kritikų atsiliepimų yra teigiami, o vidutinis įvertinimas – 8,3/10. „Metacritic“ svetainė įvertino filmą 81 balu iš 100 galimų, remdamasi 54 kritikais, o tai reiškia „visuotinį pripažinimą“. „CinemaScore“ apklausti žiūrovai filmą įvertino 90 % teigiamų balų, o 83 % teigė, kad tikrai jį rekomenduotų.

### Apdovanojimai ir nominacijos
Filmas debiutavo 48-ajame Tarptautiniame Toronto kino festivalyje ir pelnė žiūrovų prizą. 96-uosiuose „Oskarų“ apdovanojimuose „Amerikietiškas skaitalas“ buvo nominuotas 5 apdovanojimams, iš kurių svarbiausias – „Oskaras“ už geriausią metų filmą.

## Nuorodos
* 
* 
* 
## Išnašos
Veronica Mazza

**Veronika Maca** (; g. 1973 m. gegužės 17 d. Noloje) – italų aktorė, geriausiai žinoma vaidmeniu muilo operoje „Un posto al sole“.

## Biografija
Aktorė yra baigusi „Accademia del Teatro Bellini“ teatro akademiją Neapolyje. 

Dažniausiai vaidina spektakliuose, su režisieriumi ir savo vyru Eduardo Tartaglia įkūrė dramos trupę. Sukūrė vaidmenų kine, paprastai vyro režisuotuose filmuose.

## Filmografija
### Kinas
* Isotta (1996)
* Il mare, non c'è paragone (2002)
* Ci sta un francese, un inglese e un napoletano (2008)
* La valigia sul letto (2010)
* Sono un pirata, sono un signore (2013)
* Se mi lasci non vale (2016)
* C'è di nuovo la valigia sul letto (2023)

### Televizija
* La squadra (serialas)
* Un posto al sole (2005–2008, 2013, 2014, 2016, 2017-2018, 2019–)
* I delitti del cuoco (2010, mini serialas)
* Gomora (2021, 1 serija)
* Pesci piccoli - Un'agenzia. Molte idee. Poco budget (2023, mini serialas)

## Apdovanojimai
* Iskijos kino festivalio apdovanojimas – Geriausia debiutuojanti aktorė
* Massimo Troisi apdovanojimas – 2008 m. kino atradimas
* Neapolio kultūros klasikos apdovanojimas – 2008 m. kino aktorė
* Premio Festival Nazionale del Cinema di Cava de' Tirreni Il Farfariello d'oro 2008 – Geriausia pagrindinė aktorė

## Nuorodos

* IMDb profilis

## Šaltiniai
Mergina iš Monako

**Mergina iš Monako** () – 2008 m. Prancūzijoje sukurta drama su komedijos elementais. 

Interneto svetainėje „Rotten Tomatoes“ juosta vertinama 47 % teigiamų atsiliepimų.

## Siužetas

Sėkmingą vidutinio amžiaus advokatą Bertraną Bovua nusamdo Monako verslininkas Luisas Lasalis, kad šis teisme gintų jo motiną Heleną. Pastaroji nužudė savo meilužį ir neneigia kaltės, todėl byla iš pirmo žvilgsnio atrodo beviltiška ir jos imtis gali tik Bertranas. Lasalis nusamdo advokatui asmens sargybinį Kristofą Abadį, nes byla kelia didelį ažiotažą.

Odrė Valera, graži, bet laisvamanė mergina, anksčiau susitikinėjusi su Abadi, dabar susidraugauja su Bertranu. Nors Abadi perspėja advokatą apie galimą santykių nepastovumą, šis, sužavėtas Odrės ir seniai patirtų audringų santykių, vis daugiau laiko praleidžia su ja bei stengiasi atsikratyti Abadi globos.

Galiausiai Odrė vėl sueina su Abadi, taip iš naujo sužadindama šio jausmus. Nepajėgdamas kovoti su savo jausmais merginai, Abadi automobiliu nustumia ją, važiuojančią motoroleriu nuo kelio. Jis greitai suimamas dėl žmogžudystės, bet Bertranas nusprendžia prisiimti kaltę, kad tai jis vairavo automobilį.

Paskutinėje filmo scenoje, praėjus metams, Bertranas mato, kaip jo buvusi ginamoji Edita Lasal paleidžiama iš kalėjimo, kuriame jis pats toliau lieka atlikti bausmės.

## Pagrindiniai aktoriai
: *Aktorius – vaidmuo*
* Fabrice Luchini – Bertranas Bovua
* Roschdy Zem – Kristofas Abadi
* Louise Bourgoin – Odrė Varela
* Stephane Audran – Edita Lasal 
* Jeanne Balibar – Helena 

## Apdovanojimai
* Cezario apdovanojimas (nominacija) – geriausias antrojo plano aktorius (R. Zem), geriausia nauja aktorė (L. Bourgoin)
* Globes de Cristal (nominacija) – geriausias aktorius (R. Zem)
* Lokarno filmų festivalis (nominacija) (A. Fontaine, A. Gitai)

## Šaltiniai
Patagoninė spurguolė

**Patagoninė spurguolė** (*Maihuenia patagonica*) – kaktusų (*Cactaceae*) rūšis, paplitusi Pietų Amerikoje. Auga pietų Čilės ir Argentinos Patagonijos pusdykumėse, sausose stepėse, subalpinėse pievose.

Tai šakotas, tankiomis pagalvėlėmis augantis kaktusas. Užauga iki 30 cm aukščio, turi vieną ilgą liemeninę šaknį. Lapai žali, cilindriški, smailiaviršūniai, iki 8 cm ilgio ir 1,2 cm pločio. Rakiai sidabriškai balti, pilki, gelsvi, rausvi arba rusvi iki 7,5 cm ilgio. Žiedai pavieniai, balti arba balkšvai rausvi, iki 5,5 c, skersmens. Sužydi vėlyvą pavasarį arba vasarą.

Patagoninė spurguolė kaip dekoratyvinis augalas auginamas vazonuose, alpinariumuose.

Pietų Amerikoje augalas vadinamas *chupasangre* („kraujalakiu“), *siempreverde* („visžaliu“), *yerba del guanaco* („guanako žole“).

## Šaltiniai
Halofitas

**Halofitai** ( 'druska' +  'augalas') – augalai, prisitaikę augti druskingoje aplinkoje – jūrų pakrantėse, druskožemiuose, maršose ir pan.

Druska (natrio ir chloro jonai) daugeliui augalų pražūtinga, nes sutrikdo medžiagų apykaitą ląstelėse, pažeidžia organoidus. Tačiau halofitai prisitaikę prie druskos poveikio – krinohalofitai druskos perteklių šalina per specialias liaukas (pvz., balandūnė) ar hidatodes (eglūnas), euhalofitai – kaupia ląstelėse (druskė, jūrasmiltė, gajutė, pluoštagėlė), bet jų didelėse vakuolėse esantis vanduo mažina druskos koncentraciją, glikohalofitai dėl šaknų savybių blogai praleidžia druskas (pvz., kietis, kermėkas). Daugelis halofitų pasižymi mėsingais lapais ir stiebais.

Pagal buveines halofitai skirstomi į vandens (akvahalofitus), sausumos (terestrohalofitus) ir orinius (aerohalofitus), pagal druskingumo toleranciją halofitai skiriami į oligohalofitus (pakenčia 0,01–0,1 % druskingumą), mezohalofitus (0,1–1 %) ir euhalofitus (>1 %).

Lietuvoje halofitai savaime auga pajūryje ir prie mineralinių šaltinių (smiltyninė druskė, sultingoji jūrasmiltė, pajūrinis pelėžirnis), kaip ruderalinis halofitas plinta skėstašakė žalvė.

## Šaltiniai
Okrisija

**Okrisija** arba **Oklisija** – romėnų legendose minima Servijaus Tulijaus motina.

Pasakojama, kad buvusi viena iš belaisvių, romėnų paimtų iš užkariauto Kornikulo. Dėl grožio ir kuklumo Tarkvinijus ją davęs kaip tarnaitę karalienei Tanakvilei. Kartą karališkuosiuose rūmuose namų genijui atnašaudama pyragaičius, Okrisija liepsnoje išvydusi vyro genitalijas. Tanakvilė paliepusi jai apsirengti nuotakos rūbais ir vienai užsidaryti maldykloje, kur įvykęs stebuklas. Tuoj po to ji pastojusi nuo dievo. Anot vienų, tai buvęs namų laras, anot kitų, Vulkanas. Iš šios sąjungos gimęs Servijus Tulijus.

Anot kito pasakojimo, iš pradžių Okrisija buvusi Spurijaus Tulijaus žmona (arba Kornikule, arba Tibure). Nugabenta į Romą, ištekėjusi už vieno iš Tarkvinijaus Senojo klientų, su juo susilaukusi Servijaus Tulijaus.

## Išnašos
Verchniaja Gutara

**Verchniaja Gutara** () – kaimas Rusijoje, Irkutsko srityje, Nižneudinsko rajone, 150 km į pietvakarius nuo Nižneudinsko. Įsikūręs Sajanų kalnuose, prie Gutaros upės, tarp jos intakų Verchniaja Kamenkos ir Murchajaus. Kaimas automobilių keliais ar laivais nepasiekiamas, kartą per savaitę atskrenda sraigtasparnis iš Nižneudinsko.

Verchniaja Gutara patenka į Tofalarijos kraštą, joje gyvena tofalarai ir jų palikuonys.

70 km į vakarus nuo Verchniaja Gutaros yra gamtinis Tofalarų draustinis.


Verkhnyaya Gutara airport 02.jpg|Sraigtasparnis kaime
School in Verkhnyaya Gutara 01.jpg|Buvusi mokykla
Verkhnyaya Gutara 01.jpg|Kaimo reginys iš aukštai


## Šaltiniai

## Nuorodos
* Тофалария: загадочная страна в сердце Сибири | НЕИЗВЕСТНАЯ РОССИЯ – videoreportažas iš Verchniaja Gutaros
Árpád Tordai

**Arpadas Tordajus** () (g. 1997 m. kovo 11 d.) – vengrų kilmės Rumunijos futbolininkas, vartininkas. Atstovavo Vilniaus „Žalgiriui“.

## Karjera
Profesionalo karjerą pradėjo Gheorghe Hagi futbolo akademijoje ().

Vėliau atstovavo Konstancos „Viitorul“ klubui. 2017 m. tapo Rumunijos čempionu, o 2019 m. iškovojo taurę ir Supertaurę.

Septynerius metus priklausė „Viitorul“ klubui, bet būdavo nuomos pagrindais skolinamas kitiems klubams: Ploesčio „Petrolul“, Klužo „Universitatea“ ir vengrų klubui „Fehérvár“.

2021 m. sezoną pradėjo Konstancos „Farul“, tačiau netrukus išvyko į Vengriją.

Nuo 2021 m. rudens atstovavo Vengrijos klubui „Mezőkövesd Zsóry“.

### FK Žalgiris
2024 m. vasario 16 d. pranešta, kad rungtyniaus Vilniaus „Žalgiryje“.

2024 m. kovo 3 d. debiutavo A lygos rungtynėse prieš „Dainavos“ klubą. Pergalę rezultatu 1-0 šventė Vilniaus „Žalgiris“.

2026 m. sausio 13 d. oficialiai pranešta, kad pasibaigus sutarčiai futbolininkas paliko klubą.

### FC UTA
2026 m. sausio 15 d. oficialiai pranešta, kad persikėlė į FC UTA (Rumunija).

## Statistika
; A lygos statistika

Spalvų reikšmės: 
: Rungtyniavo A lygoje;

## Laimėjimai
;  su FK Žalgiris
* **[[A lyga|A lygos čempionas]] (1):** 2024 m.
*  **Supertaurės laimėtojas**: 2025 m.

## Rinktinės
Kitados atstovavo Rumunijos jaunimo rinktinėms. Kviestas į U-16, U-17, U-19 ir U-21 rinktines.

## Išnašos

## Nuorodos
* alyga.lt svetainė 
* SOCCERWAY 
* FK ŽALGIRIS
* Transfermarkt
* lietuvosfutbolas.lt
* Globalsportsarchive
Tofalarija

**Tofalarija** () – istorinis-kultūrinis regionas Sibire, Irkutsko srities pietvakariuose, Rytų Sajano kalnuose, Nižneudinsko rajone. Apima 27 300 km² plotą.

1939–1950 m. tofalarų žemės sujungtos į Tofalarų nacionalinį rajoną Irkutsko srities sudėtyje, bet 1950 m. prijungtos prie Nižneudinsko rajono.

Pagrindinės krašto upės – Biriusa, Uda, Kazyras, Ija, Agulas, Gutara. Įsteigtas Tofalarų draustinis. Apie 90 % paviršiaus dengia taiga, likusias teritorijas užima kalnų tundra.

Pagrindiniai Tofalarijos kaimai – Alygdžeras, Verchniaja Gutara, Nercha. Šiose gyvenvietėse gyvena 1168 žmonės, iš kurių ~700 priklauso nykstančiai tofalarų tautai. Susisiekimo automobiliais nėra, į gyvenvietes iš Nižneudisko skraido sraigtasparniai. Gyventojai verčiasi medžiokle, žvejyba.

## Šaltiniai
* Дормидонтов Р. *Страна Тофалария* // Юный натуралист. – 1984. – № 11. – С. 30—31.
Younn Zahary

**Junas Zahari** (*Younn Zahary*; g. 1998 m. spalio 20 d.) – komoriečių kilmės futbolininkas, gynėjas.

## Karjera
Jaunystėje priklausė įvairių klubų jaunimo ekipoms: 2009–2012 m. La Saint-Pierre, 2012–2016 m. Carquefou, 2016–2017 m. Caen.

Profesionalo karjerą pradėjo „Caen“ klube, 2018–2019 m. sezone rungtyniavo „Ligue 1“.

2020–2021 m. pusantro sezono buvo skolinamas „Pau“ klubui, žaidusiame „Ligue 2“.

2021–2022 m. sezone žaidė trečiosios lygos „Cholet“.

2022 m. persikėlė į Vengriją, kur atstovavo „Mezőkövesd Zsóry“.
 
### „Žalgirio“ klubas
2024 m. vasario 17 d. oficialiai pranešta, kad pasirašyta sutartis su „Žalgirio“ klubu.

2024 m. kovo 3 d. debiutavo A lygos rungtynėse prieš „Dainavos“ klubą. Pergalę rezultatu 1-0 šventė Vilniaus „Žalgiris“.

2024 m. rugsėjo 14 d. pelnė pirmąjį savo įvartį A lygos rungtynėse prieš Kauno rajono FC Hegelmann.

2025 m. gegužės mėn. patyrė traumą ir praleido dalį sezono.

## Statistika
; A lygos statistika

Spalvų reikšmės:
:  Rungtyniavo A lygoje;

## Laimėjimai
;  su FK Žalgiris
* **[[A lyga|A lygos čempionas]] (1):** 2024 m.
*  **Supertaurės laimėtojas**: 2025 m.

## Rinktinės
Prancūzijoje gimęs futbolininkas, 2019 m. pakviestas atstovauti Komorų nacionalinei rinktinei.

2022 m. su Komorų rinktinė pateko į finalinį Afrikos Tautų taurės turnyro etapą, kuriame pasiekė aštuntfinalį.

### Dalyvavimas čempionatuose

|}

## Išnašos

## Nuorodos
* alyga.lt svetainė
* SOCCERWAY
* FK ŽALGIRIS
* Transfermarkt
* lietuvosfutbolas.lt
* Globalsportsarchive
Lucas de Vega

**Lukašas de Vega Lima** (*Lucas de Vega Lima*; g. 2000 m. sausio 16 d.) – brazilų kilmės futbolininkas, saugas. Brazilijos ir Ispanijos pilietybes turintis žaidėjas paauglystėje atvyko į Ispaniją.

## Karjera
Ilgus metus tobulėjo „Barcelona“ klubo struktūroje. Atstovavo jaunimo komandoms bei „Barcelona B“ ekipai, kitados žaidusiai trečioje pagal pajėgumą Ispanijos lygoje.

Nuomos pagrindais buvo skolinamas „Cartagena“ klubui. 2019–2020 m. sezone ekipa tapo Segunda División B (III pakopa) nugalėtojais.

2022 m. persikėlė į „Atletico Baleares“. 2022–2023 m. Primera Federación (III pakopa) ekipa liko keturioliktoje vietoje Rytų (antrojoje) grupėje.

### „Panevėžio“ klubas
2024 m. vasario 17 d. oficialiai pranešta, kad pasirašyta sutartis su „Panevėžio“ klubu. Pasiektas susitarimas dvejiems metams.

2024 m. kovo 10 d. debiutavo A lygos rungtynėse prieš Alytaus „Dainavą“. Rungtynės baigėsi nulinėmis lygiosiomis (0-0).

2024 m. rugsėjo 15 d. pelnė savo pirmąjį įvartį A lygos rungtynėse prieš Gargždų „Bangą“. Panevėžiečiai išvykoje palaužė varžovus rezultatu 3-2.

2025 m. balandžio 25 d. pelnė įvartį A lygos rungtynėse prieš FK Panevėžys. Žalgiriečiai po Henrique Devens ir Patriko Matyžonoko tikslių smūgių pirmavo (2-0), tačiau Tomas Bazila pelnė įvartį į savus vartus ir rezultatas tapo 2-1. Dar vieną kamuolį į savus vartus nukreipė Jurijus Kendyšas ir rezultatas tapo lygus (2-2). Rungtynių pabaigoje Lucas de Vega pelnė įvartį ir panevėžiečiai palaužė varžovus rezultatu 3-2.

2026 m. vasario 9 d. oficialiai paskelbta, kad futbolininkas paliko FK Panevėžys.

### Vėlesnė karjera
Nuo 2026 m. vasario mėn. priklausė FC Botoșani (Rumunija).

## Statistika
; A lygos statistika

Spalvų reikšmės: 
: rungtyniavo A lygoje;

## Pasiekimai
;  su FK Panevėžys
* **[[LFF taurė]]s laimėtojas:** 2025 m.

## Išnašos

## Nuorodos
* toplyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
Tofai

**Tofai** (sav. *тоъфа, тофа, топа, тоха*) taip pat **tofalarai** (sav. dgs. *тофалар*), **karagasai** – tiurkų tauta, gyvenanti Rusijoje, pietų Sibire. Populiacija – ~700 žmonių. Vartoja tiurkų kalbų šeimai priklausančią tofų kalbą, nors dabar daugelis kalba tik rusiškai. Dalis išlaikę tradicinį šamanistinį tikėjimą, kiti – krikščionys stačiatikiai.

Tofai gyvena Tofalarijos krašte – trijuose kaimuose Rytų Sajano kalnuose, Irkutsko srities pietvakariuose, Nižneudinsko rajone. Keliasdešimt tofų surašyta kitose Irkutsko srities vietose, taip pat Tuvoje, Krasnojarsko krašte, Jakutijoje, Tomsko srityje.

Manoma, kad tofai kilę iš vietinių ketų ir samodų tautų, susimaišiusių su iš Sajanų–Altajaus krašto atsikėlusiais dubais (tubais, tuchais). Pastarieji dažnai laikomi tiurkų tauta, nors iškelta versija, kad tai buvę mongolai, tiurkizuoti IV a. Patys tofai save laiko nuo Čingischano mobilizacijos pabėgusiais mongolais.

Iki XX a. vid. tofai gyveno klajokliškai čiumuose, vertėsi medžiokle (tarp jų kailinių žvėrelių, muskusinių kabargų), žvejyba, elnininkyste. TSRS laikais buvo priversti gyventi sėsliai, įsikūrė kaimuose iš rąstinių namų. Tradiciniai amatai – kalvystė, medžio drožyba, rago, odos dirbinių gamyba.

Tradiciniai tofų drabužiai – kailiniai (žiemą; moterys dėvi elnio odos kepuraites), chalatas (vasarą), vyrai dar vilki surdutą, moterys vasarą ryši skareles.

Tofų tradicinės virtuvės pagrindą sudarė virta laukinių žvėrių mėsa – elnių, briedžių, stirnų, kabargų, taip pat lokių, kiškių, voverių, paukščių. Gerdavo virintą elnių pieną, maišytą su arbata. Taip pat valgydavo miltinę putrą su druska.

Gausi tautosaka (dainos, pasakos, legendos, patarlės ir priežodžiai). Išlikę šamanizmo elementų.

## Šaltiniai
Maksymas Maksymenka

**Maksymas Maksimenka** (*Максименко Максим Олександрович*; g. 1990 m. gegužės 28 d.) – futbolininkas iš Ukrainos, centro gynėjas.

## Karjera
Futbolininko karjerą pradėjo gimtinėje, Donecko „Šachtar“ jaunimo komandoje.

2010–2013 m. rungtyniavo „Tiraspol“ (Moldavija). 2013–2014 m. atstovavo FK Stalʹ Alčevsʹk (Ukraina).

2015 m. priklausė Jūrmalos „Spartaks“ (Latvija). 2016–2017 m. rungtyniavo FK Desna, o 2017–2020 m. atstovavo FK Kolos.

2021–2024 m. priklausė Larisos AEL, žaidė Antroje Graikijos Superlygoje.

### DFK Dainava
2024 m. vasarį tapo žinoma, kad žaidėjas atstovaus Alytaus „Dainavai“.

2024 m. kovo 3 d. debiutavo A lygos rungtynėse prieš „Žalgirio“ klubą. Pergalę rezultatu 1-0 šventė Vilniaus „Žalgiris“.

2024 m. kovo 17 d. pelnė įvartį A lygos rungtynėse prieš Vilniaus rajono „Transinvest“ klubą ir svariai prisidėjo prie Alytaus „Dainavos“ pergalės rezultatu 2-0.

## Statistika
; A lygos statistika

Spalvų reikšmės:
:  Rungtyniavo A lygoje;

## Rinktinės
Kitados atstovavo Ukrainos jaunimo rinktinėms. Kviestas į U-16, U-17, U-18 rinktines.

## Išnašos

## Nuorodos
* alyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
Kuanda

**Kuanda** () – gyvenvietė Rusijoje, Užbaikalės krašto šiaurėje, Kalaro rajone, 130 km į pietvakarius nuo rajono centro Čaros. Šalia gyvenvietės teka Kuandos upė, toliau šiaurėje sutekanti su Vitimu. Geležinkelio stotis prie Baikalo–Amūro magistralės. Veikia vidurinė mokykla-internatas, vaikų darželis, ambulatorija, meno mokykla, biblioteka, pašto skyrius.

## Kuandos tiltas
24 km į pietvakarius nuo Kuandos (), greta BAMo geležinkelio tilto per Vitimo upę, yra 570 m ilgio medinis tiltas be turėklų, pastatytas kaip pirmasis geležinkelio tiltas tiesiant BAMą. Dabar šiuo pavojingu tiltu naudojasi automobilių vairuotojai, keliaudami tarp Kuandos ir Taksimo gyvenvietės Buriatijoje.

## Istorija
Kuanda įkurta 1981 m. „BAMstrojput“ geležinkelio statybos valdybos. Nuo 1982 m. gyvenvietę statė uzbekų brigada „UzBAMstroj“. 1984 m. ties Kuanda turėjo susitikti rytinę ir vakarinę BAMo dalis stačiusios brigados, tačiau dėl iškilusių sunkumų statant Kodaro tunelį, vakarinė dalis nutiesta greičiau, ir geležinkelis sujungtas ties Balbuchtos pusstote. 1984 m. spalio 1 d. Kuandoje įvyko simbolinis geležinkelio sujungimas (nuimtas ir vėl pritvirtintas vienas bėgių ruožas). Pastatytas paminklas BAMo statytojams. Gyvenvietės statyba baigta 1989 m.

## Šaltiniai

## Nuorodos
* Самый опасный мост РФ | НЕИЗВЕСТНАЯ РОССИЯ – videoreportažas apie Kuandos tiltą ir gyvenvietę
* Vitimo tiltas
CD Atlético Baleares

**Club Deportivo Atlético Baleares, S.A.D. ** – Ispanijos futbolo klubas iš Palmos, Maljorkoje, Balearų salose.

## Istorija
Įkurtas 1920 m. kaip **Baleares Fútbol Club**. Kitados žaidė regioninėse pirmenybėse. Nuo 1940–1941 m. sezono rungtyniavo Ispanijos nacionalinėse lygose. 1951–1952 ir 1952–1953 m. sezonus praleido Antrame divizione (Segunda División). Nuo 1953–1954 m. sezono žaidė Trečiame divizione (Tercera División). 1961–1962 ir 1962–1963 m. sezonus praleido Antrame divizione (Segunda División). Nuo 1963–1964 m. sezono žaidė Trečiame divizione (Tercera División). Vėlesniais metais būta iškritimų į ketvirtą ir penktą pakopas. Nuo 2010–2011 m. sezono vėl rungtyniavo trečioje pakopoje.

## Pasiekimai

## Sezonai

|}

## Spalvinė gama

## Apranga
; Sportinės aprangos pokyčiai
{|

## Stadionas
Namų rungtynes žaidžia „Balearų“ stadione (), talpinančiame 6 tūkst. žiūrovų. Stadionas buvo atidarytas 1960 m. ir nuo to laiko tapo klubo namų arena.

Kai vyko *Estadio Balear* renovacijos darbai, klubas laikinai namų rungtynes žaidė Magalufe (Kalvijos savivaldybės kaimynystėje). 2013–2014 m. praleido Magalufo stadione, o vėliau persikėlė į Son Malferit, kuriame žaidė nuo 2014 m. iki „Balearų“ stadiono atidarymo.

Ankstesniais metais rungtyniavo *Tirador velodrome* (1920–1921), *Unión-Baleares* (1921–1923) ir *Son Canals* (1923–1960).

## Sudėtis
Sudėtis: 2024 m. vasario 17 d.

## Garsesni žaidėjai
*  Lucas de Vega

## Žinomesni treneriai
*  Gustavo Siviero
*  Ignacio Martín-Esperanza
*  Manix Mandiola

## Išnašos

## Nuorodos
* Oficiali klubo svetainė 
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Charpas

**Charpas** () – miesto tipo gyvenvietė Rusijoje, Jamalo nencų autonominėje apygardoje, Labytnangio miesto apygardoje, 30 km į šiaurės vakarus nuo Labytnangio. Įsikūrusi prie Sobio upės, 60 km į šiaurę nuo šiaurės poliarinio rato, prie rytinių Poliarinio Uralo šlaitų. Geležinkelio stotis prie Labytnangio–Vorkutos geležinkelio (Transpoliarinio geležinkelio dalis), kelias į Labytnangį. Veikia žuvies perdirbimo įmonė, šiluminė jėgainė, aplinkiniuose kalnuose kasamas chromitas. Veikia 2 mokyklos, 2 vaikų darželiai, ligoninė, profilaktoriumas.

Charpas garsėja griežtojo režimo įkalinimo įstaigomis, kuriose kalinami pagarsėję serijiniai žudikai, teroristai, politiniai kaliniai (Platonas Lebedevas, Aleksejus Navalnas). Sudaro dvi kolonijos – IK-3 (arba „Poliarinis vilkas“) ir FKU IK-18 („Poliarinė pelėda“).

2010 m. 67,9 % Charpo gyventojų buvo rusai, 10,0 % – ukrainiečiai, 2,4 % – totoriai, 1,7 % – nencai, 1,5 % – mansiai.

## Istorija
Charpas (nencų kalba reiškia „šiaurės pašvaistė“) įkurtas 1968 m., statant Podgornojaus geležinkelio stotį. 1981 m. suteiktas miesto tipo gyvenvietės statusas. 2004–2021 m. pateko į Prieuralės rajoną.

## Šaltiniai
Nojus Vytis Audinis

**Nojus Vytis Audinis** (g. 2006 m. vasario 15 d.) – Lietuvos futbolininkas, saugas, gynėjas.

## Karjera
### FA Šiauliai
Atstovavo „Šiaulių“ akademijos jaunimo ekipoms. 2021 m. balandžio 18 d. debiutavo FA Šiauliai B komandoje Antros lygos rungtynėse prieš Nevėžis B.

### Torino
2022 m. pirmoje pusėje buvo išvykęs į Italiją. Futbolo paslapčių sėmėsi Torino FC jaunimo akademijoje.

### FA Šiauliai
2022 m. rugpjūčio 12 d. debiutavo Pirmoje lygoje, o FA Šiauliai B išvykoje rezultatu 1-2 nusileido Mažeikių „Atmosferai“.

2022 m. lapkričio 20 d. debiutavo A lygos rungtynėse prieš Vilniaus „Žalgirį“. Varžovai sutriuškino šiauliečius rezultatu 5-0. Nojus Vytis Audinis pasirodė startinėje sudėtyje ir žaidė visas rungtynes.

2022 m. lapkričio 23 d. visas rungtynes žaidė ir prieš Gargždų „Bangą“. Šiauliečiai išvykoje palaužė gargždiškius rezultatu 3-2.

2022 m. sezone futbolininkas A lygoje sužaidė dvejas rungtynes. Daugiau žaidybinio laiko gaudavo bekų ekipoje ir jaunių lygose.

### FK Teplice
2024 m. vasario mėn. tapo žinoma, kad futbolininkas keliasi į Čekiją. Priklausė aukščiausioje šalies futbolo lygoje rungtyniaujančiam „Teplice“ klubui.

2024 m. kovo 31 d. Čekijos aukščiausioje lygoje rungtynėse prieš Ostravos „Baník“. Varžovai sutriuškino „Teplicės“ komandą rezultatu 4-1. Lietuvis aikštėje pasirodė po keitimo 74 min. ir netrukus (76 min.) pasižymėjo pelnydamas įvartį. Rezultatas tapo 3-1, tačiau varžovai pasižymėjo dar kartą.

## Statistika
; A lygos statistika

Spalvų reikšmės: 
: rungtyniavo A lygoje;
: Pirmoje lygoje;

## Pasiekimai
; su „Šiauliai“

## Rinktinės

Rungtyniavo visų amžiaus grupių jaunimo rinktinėse.
; Lietuvos U-19 rinktinė

* Pelnė įvartį i Armėnijos U-19 vartus 2023 m. spalio 15 d.
* Pelnė įvartį i Estijos U-19 vartus 2024 m. birželio 7 d.

; Lietuvos U-21 rinktinė
* 2025 m. kovo 21 d., vos suėjus 19-ai metų, buvo pakviestas į Lietuvos U-21 rinktinę.

* 2025 m. rugpjūčio 29 d. tapo žinoma, kad futbolininkas pakviestas į Lietuvos U-21 rinktinę. 2025 m. rugsėjo 5 d. debiutavo prieš Ukrainos-21 rinktinę. 

* 2025 m. rugsėjo 9 d. Europos vaikinų U21 čempionato atrankos rungtynėse prieš Vengrijos U-21 rinktinę (LSC sporto kompleksas, Druskininkai) pasižymėjo pelnydamas įvartį. Varžovai pirmavo (1-0), o Audinis išlygino rezultatą. Susitikimas baigėsi lygiosiomis (1-1).

## Išnašos

## Nuorodos
* alyga.lt svetainė
* SOCCERWAY
* FLASHSCORE
* Transfermarkt
* lietuvosfutbolas.lt
* Globalsportsarchive
Valentina Mana

**Valentina Mana** (g. 1998 m. balandžio 15 d.) – argentiniečių futbolininkė, gynėja. Žaidė Lietuvoje, atstovavo Šiaulių „Gintros“ klubui.

## Karjera
Gimė ir užaugo Argentinoje. Kitados žaidė CA la Emilia ir CA 9 de Julio.

Keturis metus rungtyniavo aukščiausioje šalies futbolo lygoje ir atstovavo „Rosario Central“.

### [[FC Gintra]]
2024 m. vasarį persikėlė rungtyniauti į Lietuvą. Atstovavo „Gintros“ klubui. 2024 m. kovo 16 d. debiutavo moterų A lygos rungtynėse prieš Vilniaus rajono Transinvest. Šiaulietės nugalėjo varžoves rezultatu 2-0.

2024 m. vasarą tapo žinoma, kad futbolininkė patyrė traumą ir išvyko į Argentiną. Moterų A lygoje per tą laiką sužaidė šešerias rungtynes. Dar dvejas rungtynes sužaidė Baltijos moterų futbolo lygos rungtynėse. 2024 m. balandžio 14 d. rungtyniavo prieš Saku Sporting. O 2024 m. gegužės 8 d. prieš SFK Riga. Šiame susitikime pelnė įvartį ir šiaulietės nugalėjo varžoves rezultatu 3-1.

## Statistika
; A lygos statistika

Spalvų reikšmės:
:  Ekipa žaidė A lygoje;

## Pasiekimai
;**[[FC Gintra]]**
* **Lietuvos čempionė**: 

## Šaltiniai

## Nuorodos
* gintra.lt svetainė (Apie žaidėją)
* [ SOCCERWAY]
* SOCCERDONNA
* lietuvosfutbolas.lt
Agnieška Kazarina

**Agnieška Kazarina** (g. 2006 m. birželio 21 d.) – Lietuvos futbolininkė, žaidžianti „Gintros“ klube. Kitados atstovavo Lietuvos jaunimo rinktinėms, kviečiama į nacionalinę rinktinę.

## Karjera
2019 m. sausio mėn. atstovavo Nemenčinės klubui Moterų salės futbolo čempionate. 

### VRJK
2019 m. sezone rungtyniavo Merginų Elitinėje U-15 lygoje, žaidė Vilniaus regiono jungtinėse komandos sudėtyje (VRJK). 

Atstovaudama VRJK debiutavo Pirmoje lygoje.

### „Vilniaus“ klubas
Nuo 2020 m. vasaros atstovavo „Vilniaus“ klubui. 2020 m. ekipa varžėsi Pirmoje lygoje, o nuo 2021 m. – aukščiausioje lygoje. 

2023 m. sezone pripažinta geriausia jaunąja futbolininke.

### „Gintros“ klubas
2024 m. vasario 1 d. pranešta, kad futbolininkė pasirašė sutartį su FC Gintra.

2024 m. kovo 24 d. pelnė įvartį rungtynėse prieš MFA Žalgiris-MRU. Pačioje pirmojo kėlinio pabaigoje Agnieška Kazarina pelnė įvartį ir išvedė šiaulietes į priekį. Rungtynėse baigėsi minimalia „Gintros“ pergale rezultatu 2-1.

2025 m. sausio mėn. tapo žinoma, kad pratęsta sutartis.

## Statistika
; A lygos statistika

Spalvų reikšmės:
:  rungtyniavo moterų A lygoje;

## Rinktinės
Kitados atstovavo WU-15, WU-17 bei WU-19 rinktinėms. Kviečiama į nacionalinę rinktinę.

## Pasiekimai
; su FC Gintra
* Lietuvos moterų futbolo A lyga: 2024, 2025

; asmeniniai
* Geriausia jaunoji futbolininkė: 2023 m.

## Išnašos

## Nuorodos
* fkgintra.lt svetainė
* lietuvosfutbolas.lt
* SOCCERWAY
* FLASHSCORE
* Globalsportsarchive
Prienų meno mokykla

**Prienų meno mokykla** – neformaliojo vaikų švietimo mokykla ir formalųjį švietimą papildančio ugdymo mokykla, veikianti Prienuose. Mokykla teikia vaikų ir suaugusiųjų meninį bei muzikinį ugdymą. Mokyklos steigėja – Prienų rajono savivaldybė, juridinio asmens kodas – 190202465.

Filialai: Jiezno filialas, Veiverių Antano Kučingio filialas.

## Ugdymo programos
Mokykloje įgyvendinamos po 7 metus trunkančios muzikinio ir dailės ugdymo programos. Mokykloje veikia 6 meninio ugdymo skyriai: 5 muzikiniai (fortepijono, akordeono, liaudies ir pučiamųjų instrumentų, styginių instrumentų, chorinio dainavimo) ir dailės. Mokiniai gali lankyti mokomuosius kolektyvus: jaunių ir jaunučių chorus, instrumentinius ansamblius (kanklių, akordeonistų, smuikininkų, styginių instrumentų), vokalinį ansamblį ir kitus įvairios mažesnės sudėties ansamblius.

## Istorija
1965 m. pradėjo veikti Prienų vaikų muzikos mokykla. Mokyklą lankė 75 mokiniai, jiems dėstė 8 mokytojai: A. Simanavičienė, E. Vasiliauskas, R. Dimšaitė, S. Rudžionis, P. Tamulis, A. Puidokas, L. Brazdžionytė, A. Kojelis. Pirmoji direktorė buvo muzikos mokytoja ir chorvedė Laima Leimonienė, vadovavusi iki 1987 m. Buvo mokoma groti fortepijonu ir akordeonu. Kasmet mokykla augo, daugėjo mokinių ir mokytojų, buvo atidaromos naujos klasės.

1987–1989 m. mokyklai vadovavo Remigijus Adomaitis. Nuo 1989 m. mokyklai vadovavo Rasa Staliūnienė. 1992 m. atidarytas dailės skyrius. 1997 m. mokymo įstaiga pavadinta Prienų meno mokykla. 1997 m. mokykla perkelta į didesnes ir erdvesnes patalpas.

2015 m. mokykla pažymėjo veiklos 50-metį. Per penkiasdešimt savo gyvavimo metų mokykla išleido 45 muzikantų ir 18 dailininkų laidų. Neformaliojo vaikų švietimo pažymėjimai išduoti 1073 mokiniams. 2015 m. rugsėjo 1 d. mokyklos duris pravėrė 313 mokinių (241 muzikantas ir 72 dailininkai), dirbo 30 mokytojų, 8 administracijos ir aptarnaujančio personalo darbuotojai.

2019 m. Prienuose atlikta buvusios Nemuno pradinės mokyklos pastato rekonstrukcija, į šias patalpas perkelta Prienų meno mokykla.

Nuo 2021 m. mokyklos direktore paskirta Aida Pūraitė–Jankauskė.

2023 m. mokykloje mokėsi 436 mokiniai (40 iš jų suaugę),  dirbo 25 mokytojai.

## Mokyklos direktoriai
* Laima Leimonienė (1965–1987)
* Remigijus Adomaitis (1987–1989)
* Rasa Staliūnienė (1989–2018)
* Aida Pūraitė–Jankauskė (2021–)

## Šaltiniai

## Nuorodos

* Oficiali svetainė
* Prienų meno mokykla *muzikusajunga.lt*
* Prienų meno mokykla *facebook.com*
FK Uliūnai

**Uliūnų FK** – Lietuvos futbolo klubas iš Uliūnų kaimo (Panevėžio rajonas). Komanda žaidžia Uliūnų stadione.

## Istorija

Klubas įkurtas XXI a. pradžioje. Jis yra žaidęs LFF III lygos Panevėžio apskrities pirmenybėse 2012 m., taip pat 2019–2020 m. Komanda dalyvauja ir salės futbolo varžybose.

## Šaltiniai

## Nuorodos
* Futbolinis.lt
SK Entuziastai

**Rokiškio „Entuziastai“** – Lietuvos futbolo klubas iš Rokiškio. Savo pavadinimu pažymima, kad komanda atstovauja Rokiškio rajoną. Klubas registruotas adresu Jaunystės g. 10-43, Rokiškis.

## Istorija

Klubas įkurtas 2010 m. Jis dalyvauja Rokiškio rajono pirmenybėse, taip pat Utenos apskrities III lygos varžybose, Lietuvos futbolo mėgėjų lygoje.

## Šaltiniai

## Nuorodos
* Facebook.com
Spindulys (kino teatras)

**„Spindulys“** – dviejų salių kino teatras, įsikūręs Marijampolėje. Vienintelis šio miesto veikiantis kino teatras. 1-oje, didžiojoje, salėje yra 384 vietos, 2-oje, mažojoje, salėje – 39 vietos. Savininkas – viešoji įstaiga „Marijampolės telekinas“.

## Istorija

Kino teatras Kapsuko mieste atidarytas 1971 m. gruodžio 3 d. Tuomet jis vadinosi „Kapsukas“, o 1975 m. „perkrikštytas“ į „Pergalę“. 1990 m. rudenį, surengus tarp žiūrovų konkursą, kino teatrui Marijampolės savivaldybės potvarkiu buvo suteiktas pavadinimas „Spindulys“.

1992 m. Lietuvoje išpopuliarėjus VHS vaizdo kasetėms, XX a. 9-ame dešimtmetyje kino teatras išgyveno sunkų laikotarpį. Nors „Spindulio“ repertuaras jau nebuvo politizuotas, neliko cenzūruotų Holivudo filmų, bet populiarėjant kabelinei televizijai, įstaigos lankomumas rekordiškai mažėjo. Žiūrovus į kino teatrą sugrąžino vėliau atliktos modernizacijos. 2001 m. buvo įdiegta nauja garso ir vaizdo rodymo sistema „Dolby“, įrengta antra kino salė. 2011 m. įdiegta 2K raiškos skaitmeninė kino demonstravimo įranga. 2014 m. modernizuota „Spindulio“ didžioji salė: žiūrovų kėdės pakeistos  naujomis, iš buvusių 455 vietų liko 384, taip padidinant tarpus tarp sėdimų vietų, suteikiant žiūrovams daugiau komfortabilumo.

Nuo 2016 m. vasario mėn. „Spindulyje“ pradėta bilietų prekyba internetu.

2019 m. „Spindulys“ priimtas į Europos kino teatrų tinklą „Europa Cinemas“. Įstaiga atrinkta pagal pateiktą paraišką, vertinant kino teatro lankomumą, filmų programą, kino edukacijos veiklas jaunimui. Kaip „Europa Cinemas“ narys, kino teatras „Spindulys“ buvo pažymėtas Europos kino žemėlapyje. Šis tinklas teikia pagalbą kino teatrams, rodantiems pakankamą kiekį Europoje sukurtų kino filmų.

2021 m. kino teatras „Spindulys“ paminėjo savo veiklos 50-metį. Pusmetį iki 2021 m. balandžio mėn. kino teatras neveikė dėl COVID-19 karantino suvaržymų.

2022 m. kino teatro didžiojoje salėje sumontuotas naujas lazerinis, 4K raiškos kino projektorius, suteikiantis vaizdui daugiau ryškumo ir gyvumo.

## Repertuaras

Kino teatras rodo kino filmus, skirtus įvairaus amžiaus ir skonio žiūrovams. Rengiamos kino filmų retrospektyvos ir premjeros, susitikimai su kino kūrėjais, organizuojami kino festivaliai, edukacinių filmų peržiūros. Be lietuviškų, animacinių kino filmų, įprastos Holivudo produkcijos, Marijampolėje savo nišą turi ir nekomercinio kino gerbėjai. „Šeimos kortelės“ turėtojams  teikiamos nuolaidos įsigyjant bilietus. Nuolat rodomi europietiški filmai: kasmet rengiamos prancūziško ir vokiško kino savaitės, priimamas „Nepatogaus kino“ festivalis. Į Marijampolę pažiūrėti kino atvažiuoja aplinkinių miestų ir miestelių gyventojai, pas save neturintys kino teatro. Dažnai sulaukiama lietuvių iš Punsko ar Seinų, norinčių pamatyti lietuviškų filmų.

## Šaltiniai

## Nuorodos

* Oficiali svetainė *spinduliokinas.lt*
* Spindulio kino teatras *facebook.com*
* „Spindulio“ kino teatro repertuaras *suduvosgidas.lt*
* Kino teatras „Spindulys“ (Marijampolė) *wikimapia.org*
* Nykstantys, neatpažįstami, laukiantys senieji Lietuvos kino teatrai *kauno.diena.lt*
FC Fasoul

**Palangos „Fasoul“** – Lietuvos futbolo klubas iš Palangos.

## Istorija

Komanda suburta prie muzikos mokyklos „Fasoul“, veikiančios Klaipėdoje ir Vilniuje. Pirmoji mokykla įkurta 2014 m. Klaipėdoje. Klubas 2022 m. debiutavo III lygos Klaipėdos zonoje. Komanda taip pat žaidžia Klaipėdos salės futbolo varžybose.

## Šaltiniai

## Nuorodos
* Facebook.com
Azorelė

**Azorelė** (*Azorella*) – salierinių (*Apiaceae*) šeimos žolinių augalų gentis. Jai priklausančios rūšys paplitusios Pietų Amerikos vakaruose ir pietuose, Kosta Rikoje, Naujojoje Zelandijoje, pietryčių Australijoje, Pietų vandenyno salose.

Tai žemi, kilimais augantys augalai, prisitaikę augti skurdžiose atvirose vietovėse – kalnų šlaituose, tarp akmenų, paramuose, pusdykumėse, subantarktinėse pakrantėse. Dalis rūšių auginamos kaip dekoratyviniai augalai.

## Rūšys
Išskiriamos 58 azorelių rūšys:


* *Azorella acaulis*
* *Azorella albovaginata*
* *Azorella allanii*
* *Azorella ameghinoi*
* *Azorella andina*
* *Azorella aretioides*
* *Azorella biloba*
* *Azorella boelckei*
* *Azorella burkartii*
* *Azorella cockaynei*
* *Azorella colensoi*
* kupstinė azorelė (*Azorella compacta*)
* *Azorella corymbosa*
* *Azorella crassipes*
* *Azorella crenata*
* *Azorella cryptantha*
* *Azorella cuatrecasasii*
* *Azorella diapensioides*
* *Azorella diversifolia*
* *Azorella echegarayi*
* *Azorella exigua*
* *Azorella filamentosa*
* *Azorella fragosea*
* *Azorella fuegiana*
* *Azorella haastii*
* *Azorella hallei*
* *Azorella hookeri*
* *Azorella hydrocotyloides*
* *Azorella julianii*
* *Azorella lyallii*
* *Azorella lycopodioides*
* *Azorella macquariensis*
* *Azorella madreporica*
* *Azorella microphylla*
* *Azorella monantha*
* *Azorella monteroi*
* *Azorella multifida*
* *Azorella nitens*
* *Azorella nivalis*
* *Azorella pallida*
* *Azorella patagonica*
* *Azorella pedunculata*
* *Azorella polaris*
* *Azorella prolifera*
* *Azorella pulvinata*
* *Azorella ranunculus*
* *Azorella robusta*
* *Azorella roughii*
* *Azorella ruizii*
* *Azorella schizeilema*
* *Azorella selago*
* *Azorella spinosa*
* *Azorella triacantha*
* *Azorella trifoliolata*
* *Azorella trifurcata*
* *Azorella trisecta*
* *Azorella ulicina*
* *Azorella valentini*



Torres del Paine, matorral.jpg|*Azorella prolifera*, Tores del Painės nacionalinis parkas, Čilė
Azorella compacta (Llareta) (48338319671).jpg|Kupstinė azorelė (*azorella compacta*), Čilė
Azorella monantha flores (Neuquén, Argentina).jpg|*Azorella monantha*, Neukeno provincija, Argentina
Coussin d'Azorella selago sur l'île de la Possession (Crozet).jpg|*Azorella selago*, Krozė salos
Stilbocarpa polaris.jpg|*Azorella polaris*, Kempbelo salos


## Šaltiniai
ŠSK Briedis

**Širvintų „Briedis“** – Lietuvos futbolo klubas iš Širvintų. Klubas kultivuoja futbolą, krepšinį, tinklinį.

## Istorija

Asociacija „Briedis“ oficialiai įsikūrė 2016 m. lapkričio 28 d. Asociacijos pagrindiniai tikslai – burti rajono sporto entuziastus, mėgėjus bendrai sportinei veiklai, populiarinti aktyvų gyvenimo būdą, organizuoti sporto ir kitas su sportu susijusias veiklas. 2022 m. klubas ėmė žaisti Utenos apskrities varžybose.

## Šaltiniai

## Nuorodos
* 
* Facebook.com